Mõeldes armsale vanaemaleVeel oli aega meil peatuda viivuks ja kanda palveid.  Ring täis saama pidi ju sellelgi Issanda aastal...  Suur rahu äkki me sees.  Mind vaikides silmitseb  ta...  (Ära nii vaata!)  Mu aias on mustad jõulud  ja hõbekuulid nukrusest jääs.  Olin ihanud hiilgust ja au,  aga Sind polnud minule antud.  Vaid truualamalt kõrval  üks igatsev-sõbralik süda...  Need jõulud siiski said  Jumala armust kantud.  Süütan maja täis põlema küünlaid  ja ikka näen TEDA.  Sellelgi päeval, et leida aega  ja peatuda viivuks!  Mind kanna palveis,  kui vaatad kiirgavat kuud...  Vaikida. Vaikida aina...  Peost nõutuna nõristan pärleid...  Ja lahkudes Peeglitoast  kõverdan himurat suud.  Mõtted on Jeesusel, Sinul  ja sääl, kus mu KIRIK.  All Prantsuse veini õrnalt kliriseb klaas...  kristall...  Lina on valge, laual on hõbe.  Liuad on lookas  JA MA OLEN PÕLVILI MAAS.  * * *  Oma vanaema Aino Parti mälestuseks, kelle palvete otsa ma komistasin. Ja oma igavestele lapsepõlvesuvedele Saaremaal Kuressaares, mis on mind saatnud ka kõige kõledamal päeval Jumala  õnnistuse ja armastusega vanaemalt.  Tänulikult mõeldes  Marju Roov  Nõmme mändide all Tallinnas